Fig. 33. Organa copulatoria ab antico visa. v Lamina ventralis; b pars basalis. — a laminae 

 anteriores ; p id. posteriores ; p', p", p'" processus laminarum posteriorum ; r lorum titillatorum. 



7. Spirostre-ptus hova n (Fig. 43 — 46). 



S. Statura minuta. Corpus anterius parum attenuatum posterius compressum, seg- 

 mentis 6 — 8 {$) levissime tumidis. — Antennae elongatae, cylindricae, 5° articulo elongato 

 infudibuliformi ; 6 ° quam latum duplo longiore. Caput laevigatum. Labrum tenuiter sinuatum 

 punctis impressis 4 notatum margine lamellari completo, punctato, in medio vix trilobato. Sulcus 

 occipitalis validus, inter angulos posticos oculorum exaratus. Occiput laevigatum baud strigatum. 

 Verticis sulcus subtilis in puncto obsoleto sulci interocularis desinens. Oculi inter se propiores 

 quam eorum latitudo. 



Corpus laevigatum. 1 mi segmenti lobi laterales inferius quam 2 um segmentum aequaliter 

 producti, inferius coarctati, posterius subsinuati, borizontaliter truncati, angulis leviter 

 rotundatis ; profunde 4-sulcati, sulcis obliquis, remotis, superioribus 2 parum arcuatis, inferiori- 

 bus 2 transversis vel arcuatis, incompletis. Corporis metazonae subtiliter punctulatae 

 nullomodo strigatae. Prozonae politae, sulcis transversis nullis. Metazonae subtus, subtiliter 

 strigatae, strigis in lateribus band productis, in parte postica corporis evanescentibus. Sulci 

 typici ubique distinctissimi, ad foramina vix sinuati. Foramina minuta, in parte anteriore 

 corporis paulum supra mediam altitudinem segmentorum exserta; in media parte postica 

 corporis in media altitudine vel paulo infra illam hiantes ; ubique ante medium metazonarum 

 aperta, excepto in parte postica corporis. 



Segmentum praeanale obtusangulum, depressione praeapicali punctata. — Valvae 

 anales (Fig. 44, v) parum convexae, extus ad marginem liberum sat planatae, depressionibus 

 nonnullis notatae, sed haud canaliculatae ; margine apicali (e) valde rotundato et laevigato 

 margine interno profunde sulcato. Margo externus propter boc acute prominulus: quando 

 valvae clause sunt, eorum margines apicales per canaliculum profundum separati, canaliculus 

 que per carinulam divisus apparent. Margines prominuli valvarum insuper in medio invicem 

 paulo magis quam superne et inferne remoti. — Lamina infraanalis latior quam longior. 



Pedes elongati (S) pulvilis minimis apicalibus, obsoletis, tantum in pedibus partis 

 anterioris corporis conspicuis, instructi. 



Color griseo-cinereus. Metazonae nigrescentes, in margine postico fiavo-limbatae. Primum 

 segmentum etiam in margine antico vel circumcirca flavum. Margo labri et antennarum basis 

 rufldi. Segmentum praeanale et valvae nigra, rufo-marginata. Pedes flavo - testacei vel 

 rufescentes. Foramina segmentorum nigro-notata, antice lineam nigram emittentia. 



